CELEX: 62012TN0333
Language: el
Date: 2012-07-25 00:00:00
Title: Υπόθεση T-333/12: Προσφυγή της 25ης Ιουλίου 2012 — Soltau κατά Επιτροπής

6.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 303/22
            
         Προσφυγή της 25ης Ιουλίου 2012 — Soltau κατά Επιτροπής
   (Υπόθεση T-333/12)
   2012/C 303/43
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Christoff Soltau (Adendorf, Γερμανία) (εκπρόσωπος: T. Rosenkranz, Rechtsanwalt)
   
      Καθής: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της Ευρωπαϊκής Επιτροπής της 14ης Μαΐου 2012·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής του, ο προσφεύγων ισχυρίζεται ότι το άρθρο 4, παράγραφος 2, δεύτερη περίπτωση, του κανονισμού (ΕΚ) 1049/2001 (1) δεν αντιτάσσεται στην αξίωση του προσφεύγοντος για πρόσβαση στη γνωμοδότηση της Επιτροπής, την οποία αυτή διαβίβασε στο αυστριακό Oberster Gerichtshof (Ανώτατο Δικαστήριο) σύμφωνα με το άρθρο 15, παράγραφος 3, του κανονισμού (ΕΚ) 1/2003 (2) στα πλαίσια υποθέσεως του δικαίου συμπράξεων επιχειρήσεων. Κατά την άποψη του προσφεύγοντος, η διάταξη αυτή δεν έχει εφαρμογή στο αιτηθέν έγγραφο, δεδομένου ότι η ενώπιον του αυστριακού δικαστηρίου διαδικασία κατ’ αρχήν δεν εμπίπτει στο πεδίο προστασίας της διατάξεως. Ακόμη και αν αυτό συνέβαινε, το επίδικο έγγραφο πάντως δεν καλύπτεται από τη διάταξη, δεδομένου ότι αυτό δεν προσκομίστηκε από την Επιτροπή υπό την ιδιότητά της του διαδίκου. Η απόφαση της Επιτροπής, επιπλέον, δεν μπορεί να αιτιολογηθεί ούτε λόγω της προστασίας της δίκης στην υπόθεση C-681/11, Schenker κ.λπ., που εκκρεμεί ενώπιον του Ευρωπαϊκού Δικαστηρίου. Το αυστριακό ανώτατο δικαστήριο υπέβαλε μεν τα προδικαστικά ερωτήματα στο πλαίσιο της συγκεκριμένης υποθέσεως που αφορά το δίκαιο συμπράξεων επιχειρήσεων, όμως το επίδικο έγγραφο ούτε συντάχθηκε από την Επιτροπή στο πλαίσιο της διαδικασίας εκδόσεως προδικαστικής αποφάσεως ούτε ανάγεται από απόψεως περιεχομένου στα προδικαστικά ερωτήματα.
   
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      (2)  Κανονισμός (ΕΚ) 1/2003 του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα [101] και [102] [ΣΛΕΕ] (ΕΕ L 1, σ. 1).